नागपुर। हैदराबाद के तीन इंजीनियरिंग स्टूडेंट्स को नागपुर एयरपोर्ट से महाराष्ट्र एटीएस ने हिरासत में लिया है। बताया जा रहा है कि तीनों श्रीनगर के रास्ते IS में शामिल होने सीरिया जाने की फिराक में थे। इनमें से दो को सितंबर 2014 में भी ऐसी ही कोशिश करने के आरोप में हिरासत में लिया गया था।
क्या है मामला
- अब्दुल वसीम, उमर हुसैन फारुखी और जमीर फारुखी गुरुवार सुबह से लापता थे। तीनों के मोबाइल भी स्विच ऑफ थे।
- शनिवार सुबह तीनों हैदराबाद से बस के जरिए नागपुर पहुंचे। यहां से वो एयरपोर्ट गए।
- महाराष्ट्र एटीएस ने उन्हें हिरासत में लेकर हैदराबाद पुलिस के हवाले कर दिया।
हाल ही में बढ़े ऐसे मामले
- दो दिन पहले ही जम्मू-कश्मीर में नौ नाबालिगों को इसी आरोप में अरेस्ट किया गया था।
- इनमें से तीन लड़के हथियारों की ट्रेनिंग के लिए बॉर्डर पार कर पाकिस्तान जाने की तैयारी में थे।
- पिछले दिनों जयपुर से इंडियन ऑयल कॉरपोरेशन के मार्केटिंग मैनेजर सिराजुद्दीन को आईएसआईएस का एजेंट होने के शक में अरेस्ट किया गया था।
- मुंबई से हाल ही में तीन लड़के लापता हुए। इनमें से एक को पकड़ लिया गया। तीनों आईएसआईएस में शामिल होने जा रहे थे।
- जयपुर से अरेस्ट आईएसआईएस एजेंट ने पुणे की एक लड़की को भी भड़काया था। वह भी सीरिया जाने की तैयारी में थी। एटीएस ने उसे पकड़ा और जाने से रोका।
इस साल 79 लड़के बने आंतकी
- राज्यसभा में सरकार की तरफ से दी गई जानकारी के मुताबिक, इस साल नवंबर तक 79 युवाओं ने आंतकी संगठनों को ज्वाइन किया है।
- पिछले साल इसी पीरियड में यह आंकड़ा 60 था।
- इनमें से अधिकतर ने आतंकी संगठन हिजबुल मुजाहिदीन को ज्वाइन किया है।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva